
Ministru kabineta noteikumi Nr. 442
Rīgā 2023. gada 8. augustā (prot. Nr. 38 66. §)
Grozījumi Ministru kabineta 2021. gada 20. aprīļa noteikumos Nr. 255 "Kārtība, kādā piešķir un izmaksā kompensāciju par fitosanitāro pasākumu izpildi"
Izdoti saskaņā ar Augu aizsardzības likuma 5. panta 18. punktu
· Izdarīt Ministru kabineta 2021. gada 20. aprīļa noteikumos Nr. 255 "Kārtība, kādā piešķir un izmaksā kompensāciju par fitosanitāro pasākumu izpildi" (Latvijas Vēstnesis, 2021, 77. nr.) šādus grozījumus:
· 1. Izteikt 2.1. apakšpunktu šādā redakcijā:
· "2.1. saskaņā ar Komisijas 2022. gada 14. decembra Regulas (ES) 2022/2472, ar kuru, piemērojot Līguma par Eiropas Savienības darbību 107. un 108. pantu, dažu kategoriju atbalstu lauksaimniecības un mežsaimniecības nozarē un lauku apvidos atzīst par saderīgu ar iekšējo tirgu (Eiropas Savienības Oficiālais Vēstnesis, 2022. gada 21. decembris, Nr. L 327/1) (turpmāk – regula 2022/2472), 26. pantu;".
· 2. Izteikt 3.1. apakšpunktu šādā redakcijā:
· "3.1. persona, kas nodarbojas ar primāro lauksaimniecisko ražošanu un atbilst regulas 2022/2472 I pielikumā noteiktajiem kritērijiem;".
· 3. Izteikt 4. punktu šādā redakcijā:
· "4. Kompensāciju nesaņem:
· 4.1. par iznīcinātajiem bakteriālās iedegas saimniekaugiem, ja pēc lēmuma pieņemšanas par fitosanitāro pasākumu piemērošanu līdz tā atcelšanai persona bakteriālās iedegas perēklī ieved un stāda bakteriālās iedegas saimniekaugus;
· 4.2. ja fitosanitāros pasākumus Valsts augu aizsardzības dienests īsteno piespiedu kārtā;
· 4.3. ja personai par attiecīgo fitosanitāro pasākumu izpildi kompensācija jau ir samaksāta;
· 4.4. par regulas Nr. 1408/2013 1. panta 1. punkta "a", "b" un "c" apakšpunktā minētajām darbībām;
· 4.5. ja uz personu attiecas regulas 2022/2472 1. panta 4. punkta "a" apakšpunktā noteiktais atgūšanas rīkojums;
· 4.6. grūtībās nonākusī persona regulas 2022/2472 2. panta 59. punkta izpratnē, izņemot gadījumus, kas noteikti regulas 2022/2472 1. panta 5. punkta "c" apakšpunktā un "h" apakšpunkta "ii" apakšpunktā."
· 4. Izteikt 9. punktu šādā redakcijā:
· "9. Šo noteikumu 3.1. apakšpunktā minētā persona saskaņā ar regulu 2022/2472 piešķirto kompensāciju var kumulēt ar citā atbalsta programmā piešķirto finansējumu, ievērojot regulas 2022/2472 8. panta 3., 4. un 7. punktā noteiktās prasības."
· 5. Izteikt 13. punktu šādā redakcijā:
· "13. Ja Lauku atbalsta dienests personai kompensāciju piešķir saskaņā ar regulu 2022/2472, tas:
· 13.1. publicē informāciju par piešķirtajām kompensācijām saskaņā ar regulas 2022/2472 9. panta 1. punkta "c" apakšpunktu un 3. punktu;
· 13.2. glabā datus par piešķirto kompensāciju, kas izmaksāta saskaņā ar regulu 2022/2472 atbilstoši tās 13. pantā noteiktajām prasībām."
· 6. Papildināt ar 14.1 punktu šādā redakcijā:
· "14.1 Informāciju par piešķirto kompensāciju de minimis atbalsta veidā persona glabā 10 gadus no atbalsta piešķiršanas dienas saskaņā ar regulas Nr. 1408/2013 6. panta 4. punktu. Informāciju par piešķirto kompensāciju saskaņā ar regulu 2022/2472 persona glabā 10 gadus no kompensācijas piešķiršanas dienas saskaņā ar regulas 2022/2472 13. pantu."
· 7. Papildināt ar 14.2 punktu šādā redakcijā:
· "14.2 Šajos noteikumos paredzētās kompensācijas attaisnotajos izdevumos iekļauj pievienotās vērtības nodokli, ja tas nav atgūstams no valsts budžeta."
· 8. Izteikt 16. punktu šādā redakcijā:
· "16. Persona atmaksā Lauku atbalsta dienestam kompensācijas summu kopā ar procentiem no līdzekļiem, kas ir brīvi no komercdarbības atbalsta, saskaņā ar Komercdarbības atbalsta kontroles likuma IV vai V nodaļu, ievērojot šādus nosacījumus:
· 16.1. ja pārkāptas regulas 2022/2472 prasības, atmaksā saņemto nelikumīgo komercdarbības atbalstu;
· 16.2. ja pārkāptas regulas Nr. 1408/2013 prasības, atmaksā visu atbalsta pasākumā saņemto komercdarbības atbalstu."
· 9. Izteikt 17. punktu šādā redakcijā:
· "17. Kompensāciju piešķir līdz regulas Nr. 1408/2013 7. panta 4. punktā un 8. pantā un regulas 2022/2472 63. panta 4. punktā un 64. pantā noteiktā piemērošanas termiņa beigām."

